આનંદીબેન પટેલ એટલે ગુજરાત ભાજપના કદાવર નેતા. ગુજરાતમાં સાઇડલાઇન થઈ જતાં ભાજપે તેમની કામગીરી ધ્યાને રાખી હાલમાં મધ્ય પ્રદેશના ગવર્નર બનાવ્યા છે. અમિતશાહ અને આનંદીબેન પટલે વચ્ચેની કડવાશ એ જગજાહેર છે. આમ છતાં પીએમ મોદી સાથે આનંદીબહેનના સારા સંબંધોએ તેમને હાંસિયામાં ધકેલાતા બચાવ્યા હતા. ભાજપ ભલે આનંદીબહેન અને અમિતશાહ વચ્ચે ગજગ્રાહ હોવાનું ના કબૂલે પણ બધા જ રાજકીય ટાંટિયા ખેંચને સારી રીતે જાણે છે. આનંદીબહેને મુખ્યમંત્રી તરીકેનું પદ છોડી દીધા બાદ તેઓ ઓછા સક્રિય થયા હોવા છતાં પીએમ મોદીના કાર્યક્રમમાં તેઓની સ્ટેજ પર હાજરી અચૂક રહેતી હતી.આનંદીબહેન પટેલનો ગુજરાત ભાજપના રાજકારણમાં સક્રિય રોલ રહ્યો છે. જેમને ભાજપને મજબૂત કરવા માટે ઘણી મહેનત કરી છે. આનંદીબહેન પટેલને પણ પક્ષે ઘણું મહત્તવ આપ્યું છે. આનંદીબહેન ગુજરાતમાં સાઇડલાઇન થતાં તેમને મધ્ય પ્રદેશની ચૂંટણી અંતર્ગત ગવર્નર બનાવાયા છે.